Édith Cresson

Édith Cresson (født 27. januar 1934 som Édith Campion i Boulogne-Billancourt, nær Paris) er en fransk sosialistisk politiker. 

Hun var statsminister fra mai 1991 til april 1992, den første kvinne i dette vervet. Hun var kommissær i Santer-kommisjonen; hennes favorisering ved ansettelse i EU-systemet førte til at kommisjonen måtte gå av. 

Cresson ble innvalgt i Europaparlamentet i 1979. I 1981 ble hun medlem av den franske regjeringen som land- og skogbruksminister. I 1983 ble hun handels- og turistminister. Under president Mitterrand var hun statsminister mellom 1991 og 1992. Hun var EU-kommissær for forskning, vitenskap og teknologi mellom 1995 og 1999.Édith Cresson CV ec.europa.eu

Cresson var velkjent for høylytte og ofte kontroversielle utsagn.How to Lose Friends and Alienate People TIME.com 29. mars 1999 Hun beskrev homoseksualitet som et hovedsakelig «angelsaksisk problem» som hadde liten relevans i Frankrike. Hennes sterke kritikk mot japanske handelsskikker fikk henne også til å bruke skarp retorikk og blant annet sammenligne japanere med maur.

Cresson er gift og har to døtre.

 Referanser 

 Eksterne lenker 



Kategori:Franske statsministere
Kategori:Franske sosialister
Kategori:Parti socialiste-politikere (Frankrike)
Kategori:Personer fra Boulogne-Billancourt
Kategori:Alumni fra HEC Paris